***Qeydiyyat üçün tələb olunan SƏNƏDLƏR***

**Dövlət sifarişi və ödənişli əsaslarla qəbul olan abituriyentlərin qeydiyyatı üçün tələb olunan sənədlər:**

1. Fotoşəkil (ağ fonda) 3x4 ölçüdə;

2. Şəxsiyyət vəsiqəsinin surəti;

3. Təhsil haqqında sənəd - Attestatın əsli;

4.İlkin hərbi qeydiyyata alınma haqqında vəsiqənin surəti (oğlanlar üçün);

5.Sağlamlıq haqqında tibbi arayış;

6. Təhsil haqqında ödəniş qəbzi (yalnız ödənişli əsaslarla qəbul olanlar üçün).

**Qeyd**: Ödənişli əsaslarla qəbul olan abituriyentlər qeydiyyatdan keçərkən təhsil haqqının minimum 50%-ni ödəməlidirlər.

**Təhsil haqqından azad olunan abituriyentlərdən tələb olunan sənədlər:**

1. **I və II dərəcə əlilliyi olan şəxslər, habelə sağlamlıq imkanları məhdud 18 yaşınadək abituriyentlər: -**

* Əmək və Əhalinin Sosial Müdafiəsi Nazirliyinin Tibbi-sosial ekspert komissiyasında sonuncu müayinəyə dair məlumat (Forma 88);
* doğum haqqında şəhadətnamənin surəti.

**Qeyd:** Arayışlar elektron formada olmadıqda arayışın surəti notarial qaydada təsdiq edilməlidir.

2. **Məcburi köçkün statusu olan Azərbaycan Respublikasının vətəndaşları**

Tələbənin cari ilin sonunadək qeydiyyatdan keçirilmiş məcburi köçkün vəsiqəsinin, notarial qaydada təsdiq edilmiş surəti.

**3. Valideynlərini itirmiş və valideyn himayəsindən məhrum olmuş uşaqlar**

* Vəfat etmiş valideyinin (valideynlərin) ölüm haqqında şəhadətnaməsinin surəti
* digər valideyinin Əmək və Əhalinin Sosial Müdafiəsi Nazirliyinin Tibbi-sosial ekspert komissiyasında sonuncu müayinəyə dair məlumat(Forma 88);
* tələbənin doğum haqqında şəhadətnaməsinin surəti.

**Qeyd:** Arayışlar elektron formada olmadıqda arayışın surəti notarial qaydada təsdiq edilməlidir. İmtiyaz əyani formada təhsil alan 23 yaşınadək şəxslərə aiddir.

**4. Şəhid ailəsinin üzvü olan abituriyentlər**

* Şəhid ailəsi vəsiqəsinin notarial qaydada təsdiq edilmiş surəti;
* 18 yaşı tamam olan abituriyentlərin şəhid ailəsinin üzvi kimi vəsiqənin surəti
* vəsiqəsi olmayanlar doğum haqqında şəhadətnamənin surəti
* Mərhum valideynin ölüm haqqında şəhadətnaməsinin surəti.

**Qeyd:** 18 yaşı tamam olan abituriyentlər şəhid ailəsinin üzvü kimi müstəqil vəsiqə almalıdır. Təhsil haqqından 23 yaşı tamam olana kimi azad olunur.

5. **Azərbaycan Respublikasının ərazi bütövlüyünün müstəqilliyinin və Konstitusiya quruluşunun müdafiəsi zamanı əlil olmuş vətəndaşların övladları**

* Əmək və Əhalinin Sosial Müdafiəsi Nazirliyinin Tibbi-sosial ekspert komissiyasında sonuncu müayinəyə dair məlumat (Forma 88);
* valideynin şəxsiyyət vəsiqəsinin surəti;
* tələbənin doğum haqqında şəhadətnaməsinin surəti.

**Qeyd:** Arayışlar elektron formada olmadıqda arayışın surəti notarial qaydada təsdiq edilməlidir. (Əlilliyin səbəbi sərəncamda göstərildiyi kimi olmalıdır).

**5a. Azərbaycan Respublikasının azadlığı, suverenliyi və ərazi bütövlüyü uğrunda həlak olan, hərbi əməliyyatla əlaqədar itkin düşən və məhkəmə tərəfindən ölmüş elan edilən vətəndaşların övladları:**

* Azərbaycan Respublikasının Müdafiə Nazirliyi (DİN) tərəfindən valideynin Azərbaycan Respublikasının müdafiəsi zamanı həlak olması barədə sənəd-arayış və ya əmrdən çıxarış (itkin düşənin ölmüş elan edilməsi haqqında məhkəmənin qərarı);
* tələbənin doğum haqqında şəhadətnaməsinin surəti.

**Qeyd:** Abituriyentlər karantin bitdikdən sonra göstərilən sənədlərin notarial qaydada təsdiq olunmuş surətini dekanlığa təqdim etməlidirlər.

***Əlaqə:*** *(012) 564 40 39 (Sənəd qəbulu Komissiyası)*

*e-mail:* *katiblik@unec.edu.az*

[*Facebook*](https://www.facebook.com/unecsqk2020.2021)